مهناز افخمى

مهناز أفخمى Mahnaz Afkhami ( اتولدت فى كرمان ، ايران )، سياسيه ايرانيه كانت وزيره لشؤون النسا فى ايران. فى سنة 1979 كانت بتحضر مؤتمر فى الامم المتحده لتوقيع اتفاقيه بتتعلق بحقوق النسا لكن لما سمعت ان الثوره الاسلاميه قامت رفضت تعود ايران ، و بقت نشطه فى مجال حقوق الانسان و النسا و من اهم الايرانيين السياسيين فى المنفى . اسست منظمة " التضامن النسائى للتعلم من اجل الحقوق والتنميه والسلام " Women's Learning Partnership for Rights, Development and Peace المرتبطه بمنظمة الامم المتحده . و بتدير " مؤسسة الدراسات الإيرانيه " Foundation for Iranian Studies ، و اشتركت فى مؤتمرات دوليه لحقوق الانسان و حقوق النسا. بتنادى مع غيرها من النسا بالإصلاح و وقف عقوبة "الرجم" ( stoning ) و قطع ايدين المدانين ( Cutting hands of convicted ) وفرض الحجاب بالقوه على النسا و منع سفرهم من غير إذن جوازهم.

من مؤلفاتها اللى كتبتها من سنة 1993 و لقت نجاح فى البلاد المتحضره و اترجمت للغات كتيره " المرأه و القانون الايرانى - Women and the Law in Iran " ، " نسا فى المنفى Women in Exile " ، " الدين و الحريه: الحقوق الانسانيه للنسا فى العالم الاسلامى Faith and Freedom: Women's Human Rights In the Muslim World " ، " فى امن و امان: القضاء على العنف ضد النسا و البنات فى مجتمعات المسلمين  Safe and Secure: Eliminating Violence Against Women and Girls in Muslim Societies "

 مصادر 
 العربيه نت ، السنه السادسه، اليوم 155، 24 يوليه 2009

 مواقع خارجيه ليها علاقه بالموضوع 
 موقع منظمة التضامن النسائى للتعلم من اجل الحقوق والتنميه والسلام 
 ست ضد قهر الستات

تصنيف:مواليد 1941
تصنيف:نسويين ايرانيين
تصنيف:سياسيين ايرانيين
تصنيف:كتاب ايرانيين
تصنيف:قهر
تصنيف:ضحايا القهر